После капитулације Југославије, на почетку устанка, Роде је међу првима ступио у партизане и учествовао већ у првој борби партизана Нове Вароши против усташа. Касније је учествовао у свим борбама његове јединице у рејону Златара, против окупаторских јединица и њихових снага. Истакао се у борби против четника у Акмачићима. Убрзо после тога, постао је политички комесар Другог златарског батаљона и члан штаба Златарског герилског одреда.